Publication: Magyar Közlöny
Issue: MK-2000-121 (Year: 2000, Number: 121)
Era: 1990-2004
Section: 1991. december 16-án aláírt Európai Megállapodás kihirdetéséről szóló 1994. évi I. törvény 86. cikk 1. bekezdése
Paragraph Index: 1295

3. HOL TARTUNK? Helyzetelemzés A kábítószer-fogyasztás és az azzal összefüggő problémák a rendszerváltozás óta jelentős társadalmi problémává váltak. A számok nem tükrözik a valóságot, híján vagyunk az alapos helyzetfelmérésnek, illetve a jelenség természetét bemutató vizsgálatoknak; nem rendelkezünk a probléma mennyiségi és minőségi mutatóinak teljességére vonatkozó érvényes adatokkal. A kábítószer-fogyasztás és -terjesztés olyan tevékenységek, amelyek az egészségügyi, illetve a bűnözési statisztikákban teljességükben soha nem jelennek meg, bármilyen kifinomult eljárást is alkalmazzunk. A hozzáférhető adatsorokban megfigyelhető változások, valamint a szakemberek tapasztalatai mégis alkalmasak arra, hogy bizonyos tendenciákat megállapíthassunk. Először egy általános összképet mutatunk be, majd a rendelkezésre álló adatok alapján ismertetjük a kábítószerprobléma magyarországi helyzetét. 2000/121. szám 3.1. ÁLTALÁNOS HELYZETÉRTÉKELÉS Az általános helyzetértékeléshez a rendőrség tapasztalatait vettük figyelembe, akik „közelről” kísérik figyelemmel a kábítószerpiac változásait. Itt sem feledkezhetünk meg arról, hogy sok esetben szubjektív helyzetértékelésről van szó, amit még a rendőrségi statisztikák sem támasztanak alá (hiszen azokban csak a büntetőeljárások adatai jelennek meg). A klasszikus kábítószerek beáramlása Magyarországra, illetve a különböző fogyasztói rétegek kialakulása a 90-es évek elejétől tapasztalható. Azt megelőzően az egészségügyi kezelésbe került drogbetegek egyfelől, a visszaélés kábítószerrel bűncselekményt elkövetők másfelől gyakorlatilag a kábítószer-tartalmú gyógyszereket vagy máknövényeket használtak illegálisan. A drogszakma képviselői már jelezték a lehetséges negatív társadalmi következményeket, de a függők, illetve az elkövetők és a járulékos bűncselekmények — kórházi lopások, gyógyszertári betörések, vényhamisítások — viszonylag alacsony száma még nem befolyásolták érdemben sem a közegészségügyi, sem pedig a közbiztonsági, bűnügyi helyzetet. A megnyíló határokon keresztül a 90-es évek elejétől egyre több marihuána, hasis és LSD jutott hazánkba, mely szereket nyugat-európai országokból — elsősorban Hollandiából — szerezték be a magyar „drogturisták”. A heroin a 90-es évek elején jelent meg jellemzően a magyar illegális kábítószerpiacon és Budapesten. A kokain már ezen kezdeti időszakban is felbukkant egy szűkebb fogyasztói rétegnél, de magas ára eddig megakadályozta jelentősebb elterjedését. 1994-ben széles körben elkezdődött az addig csak „import árunak” számító marihuána hazai termesztése. Az 1994-es év más szempontból is fordulópontot jelentett a magyar „kábítószer-történelemben”, hiszen először járt el a rendőrség olyan ügyekben, amikor valamely amfetamin származék volt az „elkövetés tárgya”. A következő év már robbanásszerű emelkedést mutatott az amfetamin-fogyasztás és az ahhoz kapcsolódó illegális kereskedelem területén. Az egészségügyi statisztikák is az évtized közepétől — a bűnügyi statisztikákhoz képest eltolódva — jelzik az amfetamin-használók kezelés iránti igényét. A kezelést igénylő egészségügyi problémák jelentkezése ugyanis általában több éves használat után várható. A fogyasztás és a belső kábítószer-kereskedelem kialakulásával egyidőben a magyar hatóságoknak az egyre növekvő tranzitcsempészet jelenségét is kezelniük kellett. A délszláv polgárháború 1990-es kitörését követően a Nyugat-Európát közel-keleti heroinnal ellátó török és koszovói albán bűnszervezetek arra kényszerültek, hogy a heroinszállításra használt „Balkán-útvonal” középső ágát (Isztambul — Szófia — Belgrád — Zágráb — Ljubljana) északabbra helyezzék; ennek eredményeképpen Európa egyik legjelentősebb tranzitországává váltunk. A 90-es évek elejétől a légi turistaforgalom is erőteljes növekedésnek indult, ennek egyik következményeként a Ferihegyi Nemzetközi Repülőtér is felkerült a Dél-Amerikából Nyugat-Európába irányuló kokaincsempészet tranzitállomásainak listájára. 1990—1994. között a rendőrség amfetamint gyártó illegális laboratóriumokat is felszámolt. Ilyen tevékenység az elmúlt években nem jutott a rendőrség tudomására, viszont folyamatosan tapasztalhatók arra irányuló kísérletek, hogy külföldiek a szintetikus kábítószergyártáshoz szükséges úgynevezett prekurzor vegyi anyagokat magyarországi gyártóktól vagy kereskedőktől szerezzenek be, azok megtévesztésével, illetve együttműködésükkel. Az ország minden területén megjelenő, techno műfajú zenét játszó diszkók az amfetamin fogyasztásának elsődleges helyei. A speciális körülmények miatt ezek a színterek ideális körülményeket biztosítanak a kábítószer-terjesztők számára. A rendőri szervek az 1998. év folyamán közel 12 000 db Ecstasy tablettát foglaltak le, kétszeresét az 1997. évi mennyiségnek. A lefolytatott titkos és nyílt nyomozások tapasztalatai szerint a hazai amfetamin-kereskedelemre szakosodott magyar bűnözőcsoportok egyre szervezettebben folytatják tevékenységüket, közülük néhány jelentős tőkével rendelkezik, és képesek a beszerzéstől az elosztásig egységes irányítás alatt tartani a szervezetek tagjait. 1998-ban főleg az amfetamin-származékok és a marihuána fogyasztása iránt mutatkozott kiemelkedő igény. A marihuána a legelterjedtebb kábítószer Magyarországon. E szer igen gyakran más kábítószerekkel együtt, mintegy „kísérő drog”-ként került lefoglalásra. A fogyasztói piacon megjelenő marihuána szinte teljes egészében hazai illegális ültetvények terméséből származik. A jelentős mennyiségű marihuána, illetve hasiskender növény lefoglalások leggyakrabban Bács-Kiskun, Csongrád, Heves és Baranya megyék területén történtek. Az előző két kábítószerhez képest a heroinfogyasztók aránya jóval csekélyebb, de 1997. évhez képest így is érzékelhetően nőtt e szer élvezőinek tábora. Aggasztó, hogy egy év alatt megduplázódott a rendőrség által észlelt heroin-túladagolások száma, nagy többségük 18—23 év közötti budapesti fiatal volt. A belföldi herointerjesztés vagy -fogyasztás miatti eljárások szinte kizárólag Budapesten és Miskolcon indultak. Rendőri tapasztalatok szerint Budapesten a IV., VI., VII., VIII., XIII. kerületekben folyik a legaktívabb heroinkereskedelem, és ezekben a kerületekben tapasztalható az átlagosnál magasabb beszerzési bűnözés; feltűnően sok olyan autófeltörést, bolti lopást, kisebb üzletekben elkövetett rablást és betörést regisztráltak, melynek elkövetői heroin- vagy állandó amfetamin-fogyasztók voltak. A heroinpiac fő ellátói a hazánkban élő koszovói albánok, mellettük egyes arab bűnözőcsoportok, illetve legújabban nigériai elkövetők adnak el heroint magyar fogyasztóknak. A Törökországban beszerzett árut a tranzitcsempészetnél is használt „Balkán-útvonalon” szállítják hazánkba. 2000/121. szám A kokain egy szűkebb réteg kábítószere, a fogyasztók döntő többsége olyan bűncselekmények elkövetéséből él, amely kiemelkedően magas jövedelemhez juttatja. A kereskedéssel foglalkozó csoportok szintén magyar állampolgárokból állnak, akik a kokaint Németországból, Ausztriából szerzik be. Az előzőkben említett kábítószerek mellett a hasis és az LSD- t tartalmazó „bélyegek” is változatlanul jelen vannak a magyar fogyasztói piacon, de — a rendőrségi források szerint — arányaiban kevesebben fogyasztják, mint pl. az 1990—1994. közötti időszakban (amikor még nem jelent meg az amfetamin). Ez természetesen nem jelenti azt, hogy például az LSD fogyasztói számukat tekintve kevesebben lennének, mint az évtized első felében. Erre utal az is, hogy 1998-ban a korábbi évhez képest több mint kétszeresére nőtt a lefoglalt LSD „bélyegek” mennyisége. A kábítószerek fogyasztása és a velük kapcsolatos terjesztés mellett 1998-ban több információ érkezett a rendőri szervekhez Magyarországon üzemelő illegális amfetamin-gyártó laboratóriumokról, de az ellenőrzések során kiderült, hogy külföldről becsempészett kábítószerekről van szó. A korábbi évekhez képest megnőtt az érdeklődés egyes nemzetközi bűnszervezetek részéről a Magyarországon beszerezhető, illegális kábítószergyártáshoz szükséges — és ezért nemzetközi ellenőrzés alatt álló — prekurzor vegyi anyagok iránt. A kábítószerpiac előzőekben jellemzett kiépülését nem követte a prevenció, illetve a kábítószer-használókkal kapcsolatos gyógyító munka, szociális reintegráció intézményrendszerének fejlődése. Az egészségügyi statisztikák növekvő számban ugyan, de még mindig kis számú kezelt kábítószer-használót jeleznek. A mindennapi gyakorlatban gondot okoz a kábítószer-használók kórházi gyógykezelése, gyakran heteket-hónapokat is kell várni egy kórházi helyre. A hosszúterápiás és rehabilitációs intézetek kapacitása még szűkösebb, itt nemegyszer akár egy évet vagy hosszabb időt is kénytelen várni az oda jelentkező kábítószerfüggő. Komoly problémát jelent a kábítószer-használók elérését és a gyors kapcsolatfelvételt, a korai bajmegállapítást lehetővé tevő egészségügyi és szociális szolgálatok fejletlensége, vagy az ország jelentős területein ezek teljes hiánya. A kábítószer-fogyasztók jelentős része az egészségügy számára is rejtőzködő populációnak minősül. A korai felismerés és kezelésbevétel elmaradása megnöveli a súlyos függőségi állapotban szenvedők és a szövődményes esetek számát, melyek a későbbi gyógykezelés eredményességét rontják, ugyanakkor költségeit növelik. Jelentős — az elszórt adatok alapján is — a különösen veszélyeztetett intravénás kábítószer-használók között a májfertőzés (hepatitisz C típusa) előfordulása, és előre jelezhető, hogy megfelelő beavatkozások elmaradása esetén a HIV/AIDS is komoly problémát okozhat Magyarországon, az európai, különösen a kelet-európai országok többségéhez hasonlóan. A lakosság információval való ellátottsága is hiányos a kábítószer-használat felismerés, a várható következmények és a segítés elérhetősége tekintetében. Ez még akkor is így van, ha a média előszeretettel foglalkoznak a kábítószerek kérdésével. Ezekben az esetekben a „drámai” bemutatás ugyanis nem pótolja a célzott prevenciós üzeneteket. Kialakulatlan a prevenció intézményrendszere. Ez az iskolai prevenció vonatkozásában azt jelenti, hogy az iskolák, illetve a pedagógusok kezdeményezőkészségére van bízva, hogy folyik-e intézményükben — és milyen minőségben — prevenciós tevékenység. Bár az iskolai prevenció már túl van a „kipróbálás” stádiumán, szervezett, átfogó, a tanrendbe, illetve az iskolák működésébe épített prevenció nincs. A folyó, esetenként az országban elterjedtnek mondható prevenciós programok felhasználóinak pontos körét (hány diákot érintenek) és a programok hatékonyságát sem ismerjük. A prevenció, valamint a kábítószerekkel kapcsolatos ismeretek oktatása sem tekinthető megoldottnak — az örvendetes próbálkozásokon túlmenően — a humán szakemberképzésben és továbbképzésben. Elégtelenek a közösségi összefogáson alapuló, az állami, önkormányzati szféra és a civil szervezetek, egyházi szolgálatok együttműködésén alapuló prevenciós tevékenységek is — noha ezen a területen sok eredmény mutatható fel az 1990-es években. A helyi (városi, megyei) kábítószerügyi koordináció esetleges, szervezetrendszere szintén csak helyenként jött létre, kialakult feladattervek nélkül. Az 1991—1998. között működő Kábítószerügyi Tárcaközi Bizottság erőfeszítései ellenére sem valósult meg a kábítószer-probléma magas szintű államigazgatási koordinációja, az állami, önkormányzati, társadalmi, egyházi és üzleti szervezetek és intézmények ez irányú munkájának összehangolása. Hiányzik a probléma intézményes kezelésében érintett szervezetek kapacitáshiányának pontos feltárása és a megfelelő fejlesztések tervezése, illetve költségvetési ráfordítások biztosítása. A nemzetközi jogi terület és a bűnüldözés kiváló külföldi kapcsolatai más területekre nem jellemzőek: a helyzetfelmérés (epidemiológia), a megelőzés és a gyógyítás területén elégtelenek a külföldi együttműködések, különösen a nemzetközi szakmai elvárásoknak megfelelő, illetve az EU-s protokollok átvétele nem tekinthető megoldottnak (ehhez hozzátartozik, hogy számos területen az EU is még a tagországok protokolljainak egységesítésénél tart, tehát egységes EU szabványok e területeken most állnak kidolgozás alatt). A probléma súlyosbodása óta eltelt időszakban a kábítószer-probléma állami és társadalmi kezelését összefogó nemzeti stratégia kidolgozására és elfogadására nem került sor, így annak megvalósításáról sem beszélhetünk. A továbbiakban a rendelkezésre álló adatok alapján mutatjuk be a magyarországi kábítószerhelyzetet. 2000/121. szám 3.2. AZ EGÉSZSÉGÜGYI INTÉZMÉNYEKBEN KEZELÉSRE JELENTKEZETT KÁBÍTÓSZER-FOGYASZTÓK Az egészségügyi intézményekben kezeltek száma évről évre növekszik. 1995-ben 3553, 1999-ben pedig már 12 028 drogfogyasztót tartottak nyilván az egészségügyi intézmények. 1995 és 1999 között több mint háromszorosára nőtt a kezelésben részesült drogbetegek száma. Az első alkalommal kezelésen megjelentek száma — a regisztráció szerint — az elmúlt évben csökkent, azonban 1995 és 1998 között jelentős növekedés tanúi lehettünk. Az új betegek száma dinamikusabban emelkedett, mint a nyilvántartásban lévőké, 1995 és 1998 között közel négyszeres emelkedést mutatott (1349-ről 5275-re növekedett). 1999-ben az azt megelőző évhez képest 628 fővel kevesebb új beteg jelentkezett kezelésre. Év Nyilvántartott drogbetegek száma 3 553 4 718 8 494 9 458 12 765 Forrás: OPNI A gyermek- és fiatalkorúak megoszlása2 az egészségügyi intézményben megjelent összes drogfogyasztó között 1995-ben 7,1%, 1998-ban 18,2% volt, 1999-ben pedig 18,3%. 1995-höz képest több mint nyolcszorosára növekedett a kezelésre megjelent drogfogyasztó gyermek-, illetve fiatalkorúak száma.3 A kábítószerfajták elterjedtsége a nyilvántartott drogfogyasztók között Jelenleg hazánkban a legelterjedtebb drogok a kannabisz-származékok (ide tartozik a marihuána és a hasis), az amfetamin-típusú kábítószerek (pl. az Ecstasy és az egyéb amfetamin-származékok), valamint az ópiát-származékok (elsősorban a heroin). Év Nyilvántartott heroin-fogyasztók száma Nyilvántartott amfetamin-fogyasztók száma (Forrás: OPNI) — 1995-ben az egészségügyi intézményekben kezelésben részesült drogbetegek 22,9%-a ópiát-fogyasztással, 5,3%-a kannabisz-származékok fogyasztásával, 3,3%-a amfetamin-típusú kábítószerek fogyasztásával kapcsolatos problémák miatt jelent meg kezelésen. Ez az arány a későbbiekben némileg változott. Folyamatosan nőtt az ópiát-fogyasztók aránya: 1996-ban az egészségügyi intézményekben kezelt drogfogyasztóknak 28,7%-a, 1999-ben pedig 33,6%-a ópiátfogyasztással kapcsolatos problémák miatt kereste fel a kezelőintézményeket. 1 Az Országos Statisztikai Adatgyűjtő Program (OSAP) a kábítószerrel visszaélő kezeltek között szerepelteti az altatók és nyugtatók, illetve a szerves oldószerrel visszaélők számát. A „kábítószerrel visszaélők” száma e statisztika alapján éppen ezért sokszor félreértésekre ad okot: nemcsak az illegális, hanem a legális szerhasználókat is tartalmazza. A drogos halálesetek száma ugyanezt jelenti: a statisztikában a nyugtatószer túladagolásban (nagyrészt öngyilkosság miatt) meghaltak is mint „kábítószer halálesetek” szerepelnek. 2 Adatforrás: OPNI. Az adatokban az alábbi korcsoportok szerepelnek: 15 év alatt, 15—19, 20—24, 25—29, 30—34 és 35 év felett. Így pontos adat nincs a fiatalkorúak kezelésre történő megjelenésének megoszlásról. Az ismertetett adatok a 15 év alatti, illetve a 15—19 év közötti korcsoportok összevonásából keletkeztek. 3 Az egészségügyi statisztika különbséget tesz a nyilvántartott és az adott évben kezelésben részesült drogbetegek között. A nyilvántartottak száma általában magasabb a kezelésben részesültekénél. Kivételt képeznek a kórházak, ahol a kezelésben részesültek száma megegyezik a nyilvántartottak számával. Kezelésben részesültnek minősül az a drogbeteg, aki 1-nél többször jelent meg kezelésen a tárgyévben az adott egészségügyi intézményben. A jelenlegi statisztikai rendszeren belül a nyilvántartott drogbetegek nem és kor szerinti, valamint szertípus szerinti megoszlása csak a kezelésben részesült drogbetegek körén belül értelmezhető, illetve hasonlítható össze évenkénti bontásban. 4 Az egyik adatszolgáltató 1999-ben nem szolgáltatott részletes adatokat, ezért az ott kezelt 1527 beteg az életkori, szerhasználat, illetve nem szerinti bontásokban nem szerepel (OPNI). 2000/121. szám — A kannabisz-származékok fogyasztásával kapcsolatban kezelésen megjelentek aránya is 1995 és 1998 között több, mint háromszorosára növekedett. — Az amfetamin típusú kábítószerek fogyasztása miatt 1996-ban az összes, egészségügyi intézményben kezelésen megjelent a regisztrált drogfogyasztók 7,1%-a, 1999-ban pedig 12,5%-a. Magyarországon a kábítószer-használókkal foglalkozó kezelési lánc minden eleme alulfejlett és kapacitási problémákkal küszködik. A mennyiségi emelkedés mértéke ezért nem csupán a jelentkezők számának alakulását mutatja, hanem a kezelőrendszer telítettségét is. A rendelkezésre álló adatok sokkal inkább tükrözik a kezelőhálózat működési korlátjait, mintsem a tényleges kezelési igényt. 3.3. KEZELÉS A BÜNTETÉS ALTERNATÍVÁJAKÉNT A nyilvántartott kábítószer-fogyasztók számának növekedése részben a Büntető Törvénykönyv 282. § A) fejezete alapján történt ún. elterelések számának emelkedéséből is adódik, melynek értelmében a csekély mennyiségre elkövetett „Visszaélés kábítószerrel” bűncselekmények elkövetői ellen, amennyiben legalább hat hónapig tartó folyamatos megelőző vagy gyógyító kezelésen vettek részt és arról orvosi igazolással rendelkeztek, a nyomozó hatóság az eljárást ellenük megszüntette. 1995-ben 69 főt kezeltek az egészségügyi intézményekben a büntetőeljárás alternatívájaként, ez az összes új beteg 5%-a volt. 1999-ben ez a szám 1118 főre emelkedett, mely az új betegként kezelésre jelentkezettek 19,4%-át képezte. Év A büntetőeljárás alternatívájaként kezelést elkezdett és befejezett személyek száma kezelést elkezdett kezelést befejezett (Forrás: OPNI) A Btk. új szabályozásával a büntetőeljárás alternatívájaként az ún. elterelésben részt vevők köre várhatóan jelentősen átalakul (csak függő betegek vehetik igénybe ezt a jogintézményt). Erre az egészségügyi intézmények és a kezelőhálózat egész rendszere jelenleg nincs felkészülve. 3.4. HALÁLESETEK A kábítószer-fogyasztással kapcsolatban nyilvántartott halálesetek száma 1995-ben 204, 1997-ben 339, 1999-ben 337 volt. Ennek körében a nyugtató típusú drogokkal (pl. benzo-diazepinek, barbiturátok) történő túladagolások képezték az esetek 1995-ben 72,5%-át, 1997-ben 75,2%-át, 1998-ban 62,1%-át, 1999-ben pedig 83,3%-át. Drogok fajtái Opiátok Amfetamin Nyugtatók Politoxikománia — Szerves oldószer Egyéb drog — — — — Összesen: (OPNI — az Igazságügyi Orvostani Intézetek, Orvosszakértői Intézetek és a Rendőrorvosi Hivatalok közlése alapján) 2000/121. szám Ezzel szemben a rendőrség által közvetlenül észlelt, helyszínelt és orvosszakértő által megvizsgált kábítószerrel kapcsolatos halálesetek száma 1998-ban 22 volt, melyek minden esetben heroin-túladagolás miatt következtek be. A droghalálozással kapcsolatos magyarországi adatok, bár a legfontosabb indikátorok egyikét képezik, csak nagy fenntartással kezelhetőek és használhatóak a hazai drogprobléma mérőszámaként. Pontosításuk, az adatfelvétel európai standardokhoz való igazítása fontos eleme a drogprobléma helyzetértékelésének és egyben elodázhatatlan feladat, melyet a közeljövőben az adatszolgáltatási rendszer felülvizsgálatával összhangban el kell végezni. 3.5. KÁBÍTÓSZER-B ŰNÖZÉS A kábítószer-bűnözés az elmúlt években kedvezőtlenül alakult. 1992 előtt rendkívül csekély számú kábítószer-bűncselekmény vált ismertté. A kábítószer-kriminalitás ekkor szinte kizárólag a keresleti bűnözést jelentett, a visszaélők többségét (90%) fogyasztással összefüggő, a Btk. 282. §-ának alapesetébe ütköző cselekményért ítélték el. A hazai kábítószer-kriminalitás reális súlyának és veszélyességének megítéléséhez azonban hozzá kell tenni, hogy a „visszaélés kábítószerrel” bűncselekmények ismertté vált (össz)bűnözésen belüli aránya 1996-ig egyetlen esztendőben sem haladta meg a 0,1%-ot. Ez az arány 1998-ban 0,3%-ra növekedett. Ismertté vált „visszaélés kábítószerrel” bűncselekmények száma (Forrás: ERÜBS) — Btk. 282. § Visszaélés kábítószerrel Abszolút számokban kifejezve: 1992-ben 135 „visszaélés kábítószerrel” bűncselekményről szereztek tudomást a hatóságok, míg 1999-ban 2860-ról. Gyakorlatilag 1996 és 1998 között minden évben duplájára nőtt az ismertté vált „visszaélés kábítószerrel” bűncselekmények száma. A növekedésnek ez a dinamikája — a statisztikai adatok alapján legalábbis — 1999-re lelassult. Ugyanez a tendencia érvényesül az ismertté vált „visszaélés kábítószerrel” bűncselekményt elkövetett bűnelkövetők tekintetében is: 1992-ben 111 fő, 1998-ban 1727 fő követette el ezt a bűncselekményt, míg 1999-ben 2583 fő bűnelkövető vált ismertté. Az ismertté vált „visszaélés kábítószerrel” bűncselekményt elkövetett fiatalkorúak megoszlása az alábbiak szerint alakult: 1993-ban 29 fő, amely az összes ismertté vált fiatalkorú bűnelkövető 0,2%-a, 1998-ban 223 fő (1,7%), 1999-ben pedig 354 fő (3,1%).5 1995 és 1999 között több mint nyolcszorosára növekedett az ismertté vált fiatalkorú elkövetők száma. A „visszaélés kábítószerrel” bűncselekményt elkövetőknek 1994-ben 3,1%-a, 1998-ban már 12,9%-a, 1999-ben pedig 13,7%-a volt fiatalkorú. A gyermekkorúak aránya aggasztó képet mutat: az ismertté vált „visszaélés kábítószerrel” bűncselekményt elkövetők körében 1997-ig nem találkozunk gyermekkorú elkövetővel, azonban 1997-ben arányuk 0,3% volt, 1998-ban pedig 0,6%-ra növekedett. — „Indirekt bűnözés” Ez alatt értjük a beszerzési és jövedelemszerző bűnözést, amit kábítószer-használók követnek el. Erre vonatkozóan konkrét adatok nem állnak rendelkezésre, de rendőrségi becslések szerint növekszik a kábítószer-fogyasztók által elkövetett olyan bűncselekmények száma, amelyek segítségével napi kábítószer-adagjukhoz jutnak (elsősorban lopás, betörés, autófeltörés, rablás, okirathamisítás, zsarolás, kábítószer-terjesztés). Ezeket általában olyan függő személyek követik el, akik egyéb tekintetben nem bűnözők. A beszerzési bűnözés a kábítószer-terjesztés illegális voltából adódik. 5 ERÜBS (Egységes Rendőrségi és Ügyészségi Bűnügyi Statisztika) alapján. 2000/121. szám — A kábítószerekkel kapcsolatos bűnözés egyéb formái A szintetikus kábítószerek megjelenésének egyre nagyobb a veszélye. A szervezett bűnözés törekszik új és újabb, eddig még nem ismert, azaz a nemzeti kábítószer és pszichotrop anyag jegyzékeken még nem szereplő anyagok kifejlesztésére. A kábítószer-bűnüldözés különleges sajátossága, hogy a kábítószer-bűncselekmények (elsősorban nem a fogyasztás, hanem a terjesztés különböző szintjei) kapcsolódnak a szervezett bűnözéshez. Problémát jelent a nem tiltott, de kábítószer tartalmú gyógyszerekkel és egyéb (prekurzornak is minősülő) anyagokkal való visszaélés. Ez a jelenség más korosztályt és népességcsoportot érint, és elsősorban kábítószer-rendészeti kérdésként jelentkezik. — Ítélkezési gyakorlat A „visszaélés kábítószerrel” bűncselekmények miatt jogerősen elítéltek száma 1992-ben 34 fő volt, 1997-ben pedig 225, 1998-ban 500 fő volt. Szabadságvesztésre ítélték az elkövetők 61,8%-át 1992-ben (ebből végrehajtandó 71,4%, felfüggesztett 28,6%), 46,7%-át 1997-ben (ebből 63,8% végrehajtandó, 36,2% felfüggesztett), 37,6%-át 1998-ban (55,3% végrehajtandó, 44,7% felfüggesztett). Ezek az adatok azt mutatják, hogy egyre kevesebb esetben szabnak ki a bírák végrehajtandó szabadságvesztést, ugyanakkor a főbüntetésként kiszabott pénzbüntetések száma 1992 és 1998 között megháromszorozódott, és 1996 óta közérdekű munka kiszabása is előfordul.6 Az adatok azonban csak korlátozott mértékben alkalmasak a kábítószervisszaéléssel kapcsolatos ítélkezési gyakorlat tendenciáinak leírására, hiszen annak alakulására számtalan tényező gyakorol befolyást. A kábítószerrel visszaélés miatt elítéltek adatai arra utalnak, hogy e bűncselekmények elkövetői számos demográfiai-társadalmi jellemző tekintetében különböznek a hagyományos bűnözői körtől. Ez értelmezhető úgy is, hogy az elkövetők nem a hagyományos bűnözői körből kerülnek ki, másrészt viszont figyelmet érdemel, hogy a büntetőjogi szabályok megszegése olyan népességcsoportokban is előfordul, amelynek tagjai egyébként a büntetőjogi szabályokat általában nem szegik meg.7 — Bűncselekmény kábítószer hatása alatt A bűncselekmény elkövetésekor kábítószer vagy kábító hatású anyag hatása alatt 1993-ban 249, 1998-ban 916, 1999-ben 1354 fő állt. Ez az összes bűnelkövető 0,2%, 0,7%, illetve 1%-a. Közel négyszeresére, 1993 és 1999 között több mint ötszörösére növekedett azoknak a bűnelkövetőknek a száma, akik a bűncselekmény elkövetésekor kábítószer vagy kábító hatású anyag hatása alatt álltak.8 — Bűncselekmény tárgya: kábítószer A „visszaélés kábítószerrel” bűncselekmények esetén a bűncselekmény tárgya egyértelműen valamely típusú/fajtájú kábítószer. 1993-ban az eljárások során a legtöbb esetben hasis, illetve LSD szerepelt elkövetési tárgyként, 1994-ben heroin és marihuána, 1995-ben marihuána és heroin, 1997-ben és 1998-ban ugyanezek az anyagok voltak a „listavezetők”. A marihuána elkövetési tárgyként való előfordulási aránya 1996 és 1999 között közel tízszeresére, míg a heroiné több mint négyszeresére növekedett. Év Ismertté vált bűncselekmények, ahol az elkövetés tárgya heroin marihuána (Forrás: ERÜBS) 6 Forrás: Országos Igazságszolgáltatási Tanács. 7 Dr. Vavró István (1999), kézirat. 8 Forrás: ERÜBS (Egységes Rendőrségi és Ügyészségi Bűnügyi Statisztika). 2000/121. szám — Lefoglalások A lefoglalások tekintetében jelentős változás az amfetamin-származékokkal (MDMA, Ecstasy) és az LSD bélyegekkel kapcsolatban történt. Ezek lefoglalási aránya emelkedett jelentősen. 1993-ban a hatóságok egyetlen Ecstasy tablettát sem foglaltak le, ehhez képest 1996-ban már 5818, 1997-ben 6107, 1998-ban pedig 11 857 db-ot. Ezek az adatok is jelzik, hogy hazánkban gyakorlatilag a 90-es évek közepétől kezdett terjedni az Ecstasy fogyasztása. Az LSD lefoglalások száma 1993-ban 64, 1998-ban pedig 3351 db volt.9 A jelentős mennyiségű kábítószer lefoglalásokról rendelkezésre álló adatok szerint 1999-ben 4667 Ecstasy tablettát, 1928 db LSD-t, 172 703 gramm heroint foglaltak le a hatóságok. A nemzetközi becslések szerint a bűnüldöző szervek körülbelül 10%-át képesek felderíteni, illetve lefoglalni a forgalomba kerülő kábítószereknek. A lefoglalási adatok sokkal inkább jelzik a bűnüldöző szervek felderítési hatékonyságát és működését, mintsem a tényleges drogpiaci helyzetet. Azonban jelzésként szolgálnak a hazai drogpiaci kínálatról és különböző fajtájú anyagok elterjedtségéről is. 3.6. KÁBÍTÓSZER-FOGYASZTÁS EGYES TÁRSADALMI CSOPORTOK KÖRÉBEN — Drogfogyasztás a középiskolások körében Az „Európai vizsgálat a középiskolások alkohol- és egyéb drogfogyasztásáról, valamint dohányzásáról” című európai kutatás (ESPAD ’99) 11 Magyarországra vonatkozó adatai szerint 1992—1999 között elsősorban a tiltott szerek fogyasztása nőtt meg a 16 éves középiskolások között, azonban a legális szerek használata sem csökkent. 1995-höz képest 1999-re közel kétszeresére növekedett a másodévesek körében a tiltott szerek és/vagy inhalánsok együttes élettartam prevalencia értéke (élettartam prevalencia: az adott személy életében legalább egyszer használt valamilyen szer). A különböző drogfogyasztó magatartások élettartam prevalencia értékei 1999-ben, összehasonlítva az 1995-ben mért adatokkal

Source: https://magyarkozlony.hu/hivatalos-lapok/0dcb2e2dc7bf928953b672e42ed9b09da69819e5/dokumentumok/69f533712ba754c47be81fed5c69b2be988d3fc6/letoltes